Stanovisko k Návrhu postupu na zabezpečenie prevodu správy nehnuteľného majetku štátu – budovy na Bezručovej ul. č. 3, Bratislava, v správe Fakultnej nemocnice s poliklinikou                    akad. L. Dérera, Limbova ul. č. 5, Bratislava pre potreby Okresného súdu Bratislava I

	Ministerstvo vnútra Slovenskej republiky, Dislokačná komisia pre umiestňovanie štátnych orgánov v Slovenskej republike, s predloženým  Návrhom postupu na zabezpečenie prevodu správy nehnuteľného majetku štátu – budovy na Bezručovej ul. č. 3, Bratislava, v správe Fakultnej nemocnice s poliklinikou                    akad. L. Dérera, Limbova ul. č. 5, Bratislava pre potreby Okresného súdu Bratislava I, súhlasí.

	Predložený materiál je v súlade so stanoviskom Dislokačnej komisie pre umiestňovanie štátnych orgánov v Slovenskej republike, ako aj zákonom NR SR        č. 278/1993 Z. z. o správe majetku štátu v znení neskorších predpisov. Citovaný zákon v § 3 ods. 3 ukladá správcom majetku štátu s prebytočným majetkom štátu naložiť bez zbytočného odkladu, účelne a s maximálnou hospodárnosťou. V prípade, že správca uvedenú povinnosť nesplní, v záujme umiestnenia štátnych orgánov alebo v inom záujme môže Ministerstvo financií Slovenskej republiky z vlastného podnetu alebo z iného podnetu po predchádzajúcom prerokovaní so zriaďovateľom správcu rozhodnúť o odňatí správy nehnuteľného majetku štátu a súčasne určiť nového správcu.

	V danom prípade je nepochybné, že prevod správy je potrebné vykonať v záujme umiestnenia štátneho orgánu a správca, ani zriaďovateľ vecné a právne dôvody požadovaného prevodu neakceptujú, v záujme hospodárneho a účelného naloženia s majetkom štátu je navrhovaný postup odôvodnený.

								 Ing. Jozef Líška
                                                                                              generálny riaditeľ